Požerūnai
Požerūnai – kaimas Tauragės rajono savivaldybės pietuose, 3 km į pietvakarius nuo Tauragės, šalia magistralinio kelio  A12  Ryga–Šiauliai–Tauragė–Kaliningradas  ir kelio  199  Tauragė–Žygaičiai–Vainutas  sankryžos. Kaimas išsidėstęs Ežeruonos dešiniajame krante netoli jos žiočių. Seniūnaitijos centras. Stovi 2 paminklai Tauragės konvencijai, pasirašytai Požerūnų malūne, atminti: „kubas“ (1912 m., atstatytas 2012 m.) ir „U“ formos (1976 m.). Į pietryčius nuo kaimo įsikūrusi geležinkelio stoties gyvenvietė.